PASIŪLYMAS

DĖL LIETUVOS RESPUBLIKOS VISUOMENĖS SVEIKATOS PRIEŽIŪROS ĮSTATYMO NR. IX-886 10, 18, 20 IR 36 STRAIPSNIŲ PAKEITIMO ĮSTATYMO

PROJEKTO NR. XIIIP-4303

2020 m. kovo 12 d.

Vilnius

Eil. Nr.	Siūloma keisti	Pasiūlymo turinys

str.	str. d.	p.

1.	1 (10)	(1)	Argumentai: Pateiktas pasiūlymas Įstatymo projektui Nr. XIIIP-4294 dėl strateginio lygmens planavimo dokumento – Nacionalinės darbotvarkės sveikatos (sveikatinimo veiklos) sričiai – rengimo, kuris konsoliduotų kelių Seimo nutarimu patvirtintų ir šiuo metu galiojančių strateginio lygmens planavimo dokumentų – Seimo nutarimu Nr. XIII-964 patvirtintos Lietuvos sveikatos 2014-2020 metų strategijos ir Seimo nutarimu Nr. X-1070 patvirtintos Psichikos sveikatos strategijos – ilgalaikės plėtros nuostatas. Nacionalinę darbotvarkę sveikatos (sveikatinimo veiklos) sričiai rengtų Vyriausybė ir teiktų Seimui svarstyti iki 2021 m. sausio 1 d. Seimas šią nacionalinę darbotvarkę svarstytų ir tvirtintų iki 2022 m. sausio 1 d. Siekiant suderinti įstatymų projektų Nr. XIIIP-4294 ir Nr. 4303 nuostatas yra keistinos Įstatymo projekto Nr. XIIIP-4303 nuostatos, siūlant nustatyti, kad nacionalinės visuomenės sveikatos priežiūros politikos vystymosi kryptis nustato Seimas, tvirtindamas Valstybės pažangos strategiją ar (ir) Nacionalinę darbotvarkę sveikatos sričiai. Pasiūlymas: Pakeisti Įstatymo projekto 1 straipsniu keičiamo Įstatymo 10 straipsnio 1 dalį ir ją išdėstyti taip: „1. Nacionalinės visuomenės sveikatos priežiūros politikos vystymosi kryptis nustato Seimas, tvirtindamas Valstybės pažangos strategiją ar (ir) Nacionalinę darbotvarkę sveikatos sričiai ir priimdamas įstatymus.

Teikia:

Seimo nariai

Asta Kubilienė

Laimutė Matkevičienė

Darius Kaminskas